|  |  |
| --- | --- |
|  | A Galipedia ten un portal sobre: ***Fórmula 1*** |

**Adolf Brudes von Breslau**, nado en Groß Kottulin, preto de Breslau (agora Wrocław en Polonia), o 15 de outubro de 1899 e finado en Bremen o 5 de novembro de 1986, foi un piloto de Fórmula 1 de Alemaña e membro da nobreza alemá.

Comezou a competir con motocicletas en 1919. Como propietario dun concesionario de BMW e de Auto Union en Breslau, tivo oportunidades de competir, o que fixo desde 1928 en diante, inicialmente en subidas. Despois da segunda guerra mundial desfíxose do seu negocio, trasladouse a Berlín e converteuse en mecánico co que puido atopar traballos. Con todo pronto volveu a competir, e continuou ata 1968, en subidas, unha carreira de 49 anos. Participou nun Gran Premio do Campionato do Mundo, o 1952 Großer Preis von Deutschland, pero non logrou puntos de campionato. Tamén participou en varias carreiras fóra do campionato da Fórmula Un.

Traxectoria
-----------

Comezou a súa andaina nas carreiras de dúas rodas en 1919. Entre 1924 e 1927 foi mecánico e piloto de motos para o fabricante de motocicletas Victoria. En 1925, a compañía engadiu un  Root blower ao seu motor en liña de 2 cilindros  OHV. Un ano máis tarde, Brudes estableceu un  récord de velocidade terrestre de 165 km/h, montando unha desas motos.

Adolf desexaba correr a un nivel superior e, con isto en mente, comezou a competir con autos xunto ás motos en 1928. Comprou un Bugatti Type 37A co que participou en subidas, a maior parte en Polonia, logrando varias vitorias na xeral e de clase. Mentres tanto, fundou un concesionario de BMW e Auto Union en Breslau. Para 1934, engadira un  Bugatti Type 35B e un MG C-type para o seu equipo, e foi co MG, co que logrou unha vitoria de clase en 1934 en Eifelrennen en Nürburgring.

En 1936, Adolf participou nunha proba de avaliación de pilotos de Auto Union, pero o asento foi para outro piloto. Para non desanimarse deste fracaso, adquiriu un BMW 328. Logo dalgúns excelentes resultados, gañouse un posto no seu equipo na carreira das 24 Horas de Spa de 1938. Xunto a Paul Heinemann, rematou cuarto na xeral e segundo na súa clase. Tamén logrou un podio na Mille Miglia de 1940. A carreira correuse nun percorrido reducido, baixo o título de  Gran Premio Bescia delle Mille Miglia. Brudes emparellouse con Ralph Röese nun BMW 328 spider, terminou en terceiro lugar.

Coa guerra as carreiras pararon. Unha vez que terminou a guerra, a situación de Brudes cambiou moito e, en 1945, perdera todo. A súa familia viuse obrigada a trasladarse a Sedlitz, unha pequena cidade no leste de Alemaña onde vivían os seus irmáns. Logo de numerosos traballos raros, mudouse a Berlín buscando traballo. Atopou traballo no concesionario de BMW en Halensee, cando foi presentado a un oficial estadounidense que estaba interesado en competir, Alexander Orley. Brudes empregouse para preparar cupés de BMW para Orley para competir.

Cando Brudes retomou a súa propia andaina nas carreiras, pilotou un dos BMW Orley Speciale de Orley, baseado no  Vertias-Meteor. Foi neste coche, co que participou no seu único Gran Premio do Campionato do Mundo, 1952 Großer Preis von Deutschland. A súa carreira rematou a só 5 voltas da meta, retirouse con problemas de motor. Uns anos antes, recibiu unha invitación de August Momberger para pilotar o novo coche deportivo Borgward en varios intentos de récord. En outubro de 1953, nun coche deportivo de 1.500 cc moi aerodinámico con chasis lixeiro de tubos xemelgos, estableceu unha serie de récords de velocidade e resistencia no Autódromo de Linas-Montlhéry. Durante a tempada de 1953, finalmente foi contratado por Borgward e converteuse en piloto oficial. Cando o equipo empezou a súa andaina no automobilismo internacional, Brudes estaba entre os pilotos. O seu primeiro evento foi nas 24 Horas de Le Mans, cun trío de Borgward-Hansa 1500 Rennsport Cupés. O coche de Brudes quedaría sen combustible logo de tres horas de carreira.

Continuaría correndo ata 1968, cando fixo a súa última aparición competitiva na Taunus Hillclimb, onde nun Alfa Romeo Giulia terminou terceiro da súa clase.

Rexistro de carreiras
---------------------

### Mellores carreiras

| Tempada | Series | Posición | Equipo | Coche |
| --- | --- | --- | --- | --- |
| 1928 | Lückendorf Hillclimb  | **1º** |  | BMW Motorrad |
| 1929 | Grand Prix Polski  | **1º** |  | BMW Motorrad |
| 1930 | Isergebirgsrennen Hillclimb  | **1º** |  | Bugatti Type 37A |
|  | Riesengebrige Hillclimb  | **1º** |  | Bugatti Type 37A |
|  | ADAC Eifelrennen | 3º | A. Brudes | Bugatti Type 37A |
| 1931 | Isergebirgsrennen Hillclimb  | **1º** |  | Bugatti Type 37A |
| 1935 | Hochwaldstrasse (Bad Salxbrunn)  | **1º** |  | Bugatti Type 35B |
| 1937 | Riesengebrige Hillclimb  | **1º** |  | BMW 328 |
|  | Hohensyburger Hillclimb  | **1º** |  | BMW 328 |
|  | Großer Bergpreis v. Deutchsland Schauinsland  | 2º |  | BMW 328 |
| 1940 | Gran Premio Bescia delle Mille Miglia | 3º | BMW Werke | BMW 328 spider |
| 1949 | Sachsenringrennen  | **1º** | SAG Awtowelo, Werk BMW Eisenach | BMW Intertyp |
| 1953 | Internationales ADAC-Eifel-Rennen Nürburgring [S1.5]  | 2º | Borgward | Borgward Hansa 1500 RS |
|  | Internationales ADAC-1000 km Rennen Weltmeisterschaftslauf Nürburgring | 3º | Borgward GmbH | Borgward Hansa 1500 RS |

### Resultados Completos na Fórmula Un

(Chave) As carreiras en letra **grosa** indican **pole position**; as carreiras en *cursiva* indican *volta rápida*.

| Ano | Equipo | Chasis | Motor | 1 | 2 | 3 | 4 | 5 | 6 | 7 | 8 | Pos. | Puntos |
| --- | --- | --- | --- | --- | --- | --- | --- | --- | --- | --- | --- | --- | --- |
| 1952 | Adolf Brudes | Veritas RS | BMW 6 en liña | SUI | 500 | BEL | FRA | GBR | ALERet | NED | ITA | NC | 0 |

### Resultados completos nas 24 Horas de Le Mans

| Ano | Equipo | Co-Pilotos | Coche | Clase | Voltas | Pos. | ClasePos. |
| --- | --- | --- | --- | --- | --- | --- | --- |
| 1953 | Alemaña Borgward GmbH | Alemaña Hans-Hugo Hartmann | Borgward Hansa 1500 RS | S1.5 | 29 | RetSen combustible |

### Resultados completos na Miila Miglia

| Anor | Equipo | Co-Pilotos | Coche | Clase | Pos. | ClasePos. |
| --- | --- | --- | --- | --- | --- | --- |
| 1940 | Alemaña BMW Werke | Alemaña Ralph Röese | BMW 328 spider | 2.0 | 3º | 2º |

### Resultados completos nas 24 Horas de Spa

| Ano | Equipo | Co-Pilotos | Coche | Clase | Voltas | Pos. | ClasePos. |
| --- | --- | --- | --- | --- | --- | --- | --- |
| 1938 | Alemaña BMW Werke | Alemaña Paul Heinemann | BMW 328 | 2.0 | 180 | 4º | 2º |

### Resultados completos na Carrera Panamericana

| Ano | Equipo | Co-Pilotos | Coche | Clase | Pos. | ClasePos. |
| --- | --- | --- | --- | --- | --- | --- |
| 1953 | Alemaña Adolf Brudes |  | Borgward Hansa 1500 RS | S1.6 | RetAccidente |
| 1954 | Alemaña Carl Borgward | Alemaña Erick Bock | Borgward Isabella | TE1.9 | 74º | 6º |

Notas
-----

1. ↑
2. ↑  Galpin, Darren. "XV Großer Preis von Deutschland". Motorsport. Consultado o 7 de decembro de 2011.
3. ↑  "Copia arquivada". Arquivado dende o orixinal o 07 de abril de 2018. Consultado o 06 de abril de 2018.
4. ↑  "Copia arquivada". Arquivado dende o orixinal o 07 de abril de 2018. Consultado o 06 de abril de 2018.
5. ↑
6. ↑
7. ↑  "Copia arquivada". Arquivado dende o orixinal o 20 de xuño de 2013. Consultado o 06 de abril de 2018.
8. ↑
9. ↑
10. ↑
11. ↑
12. ↑
13. ↑
14. ↑
15. ↑
16. ↑
17. ↑
18. ↑
19. ↑
20. ↑
21. ↑
22. ↑  "Copia arquivada". Arquivado dende o orixinal o 04 de marzo de 2016. Consultado o 06 de abril de 2018.
23. ↑
24. ↑
25. ↑
26. ↑
27. ↑
28. ↑
29. ↑
30. ↑
31. ↑

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Adolf Brudes Modificar a ligazón no Wikidata*** |

### Ligazóns externas

* Adolf Brudes World Championship Career at ESPN F1

|  |  |
| --- | --- |
| Control de autoridades | 
* Wd: Q61910
* DriverDB: adolf-brudes
* RacingReference: Adolf\_Brudes

 |